لەیلا عومەر
لەیلا عومەر عەلی (لەدایکبووی ١٩٧٥) کەسایەتییەکی سیاسیی کورد و ئەندامێکی ژنە لە ئەنجومەنی سەرکردایەتیی یەکێتیی نیشتمانیی کوردستان. لە ٢٨ی تەممووزی ٢٠٢٠ وەک جێگری پارێزگاری سلێمانی دیاریکرا و لە ٣١ کانوونی دووەمی ٢٠٢١ دەستبەکار بوو. دواتر لە ١٠ی شوباتی ٢٠٢٢دا، بووە شارەوانی سلێمانی و ھەتا ئێستاش ئەو پۆستەی پێیە. ئەو یەکەم ژنە لە مێژوودا کە بووەتە جێگری پارێزگاری سلێمانی و شارەوانی سلێمانی.

ژیان 
لەیلا عومەر لە شاری سلێمانی لە ساڵی ١٩٧٥ لە دایکبووە، دوای تەواوکردنی قۆناغەکانی بنەڕەتیی و ئامادەییی لە کۆلێژی یاسای زانکۆی سەڵاحەدین درێژە بە خویندن دەدات و لە ساڵی ١٩٩٦ بڕوانامە لە بواری یاسا بەدەست دەھێنێت. لە بەڕێوبەرایەتی تۆمارکردنی خانووبەرەی ڕۆژھەلاتی شاری سلێمانی لە ساڵی ١٩٩٧ دامەزراوە، لە سالێ ٢٠٠٠ بووە جێگری ھەمان بەڕێوەبەرایەتی و لە ٢٠٠٥یش بووە بە بەڕێوەبەر. دوای بەشداری کردنی لە سیاسەت بووە ئەندامی یەکێتی نیشتیمانی کوردستان لەو حیزبە چەندی پۆستی وەرگرتووە. ساڵی ٢٠١٩ بە ئەندامی یەدەگی سەرکردایەتی یەکێتی ھەڵبژێردرا، لە ئێستاشدا ئەندامە لەم ئەنجوومەنە.

سەرچاوەکان 

لەدایکبووانی ١٩٧٥
زیندووان
ژنان لە سیاسەت